Pisa on pikkukaupunki, josta kattavimman käsityksen saa kävellen tai pyöräillen. Etäisyydet eivät ole kovin pitkiä, ja samalla voit nautiskella kaupungin miellyttävästä tunnelmasta. Kaupungissa on myös julkinen liikennejärjestelmä, mutta julkisten liikennevälineiden reitit sijoittuvat kauempana keskustasta sijaitseville alueille. Pisan lähiympäristön kaupunkeihin pääsee helpoiten junalla tai vuokra-autolla.
Pisan Galileo Galilein lentokenttä sijaitsee vain noin kahden kilometrin ja muutaman minuutin ajomatkan päässä Pisan kaupungista. Lentokentän ja keskustan välillä kulkee säännöllisin väliajoin PisaMover-niminen automatisoitu juna, joka kuljettaa matkustajat lentokentältä Pisan keskusrautatieasemalle noin viidessä minuutissa. Yhdensuuntainen matkalippu maksaa 2,70 euroa.